**ΔΙΑΣΠΑΣΗ ΣΤΟ ΙΣΛΑΜ**

Το Ισλάμ χωρίζεται σε:

* Σουνίτες
* Σιίτες

Οι Σουνίτες αποτελούν σήμερα περίπου το 80% των Ισλαμιστών και οι Σιίτες το 20%.

Οι Σουνίτες κυριαρχούν σε χώρες όπως η Τουρκία, η Σαουδική Αραβία, η Αίγυπτος κ.ά., ενώ οι Σιίτες σε χώρες όπως το Ιράκ και το Ιράν.

Αίτιο διάσπασης

Αφετηρία της διαμάχης αυτής αποτέλεσε ο θάνατος του προφήτη Μωάμεθ το 632 μ.Χ. Η αντιπαράθεση ξεκίνησε για τη διαδοχή του Μωάμεθ, επειδή αυτός δεν είχε ορίσει τον επόμενο διάδοχο. Η πλειονότητα των Μουσουλμάνων (μετέπειτα Σουνίτες) υποστήριξαν τον Αμπού Μπακρ ως τον πρώτο Χαλίφη, διότι αυτός ήταν πολύ στενός φίλος του Προφήτη. Αντίθετα, η μειονότητα (μετέπειτα Σιίτες) υποστήριξαν τον Αλί για τη διαδοχή, εξαιτίας της συγγένειας εξ αίματος που είχε με τον Προφήτη (ξάδερφος του Μωάμεθ). Η αντιπαράθεση αυτή, ενώ ξεκίνησε ως μια πολιτική διαμάχη, πολύ γρήγορα ξεπέρασε τα όρια της πολιτικής και μετατράπηκε σε θρησκευτική διαμάχη.

Η αντιπαράθεση των δύο πλευρών μετατράπηκε σε διχασμό το 680 μ.Χ., όταν δολοφονήθηκε ο Χουσείν (γιος του Αλί) από Σουνίτες στρατιώτες. Έκτοτε, η έχθρα μεταξύ των δύο πλευρών διαρκώς αυξάνεται και το χάσμα μεταξύ των δύο διαφορετικών ισλαμικών κόσμων διευρύνεται.